Stadion kraj Bistrice
<s>Gradski stadion u Nikšiću ili poznatiji kao Stadion kraj Bistrice je višenamenski stadion u Nikšiću.</s><s>Trenutno se najviše koristi za fudbalske utakmice, a domaći teren je fudbalskom klubu Sutjeska.</s><s>Otvoren je 1982. godine, a kapacitet stadiona je 10.800 sjedećih mjesta.</s>

<s>Istorijat 
Stadion "Kraj Bistrice" je gradski stadion u Nikšiću i na njemu svoje utakmice igra fudbalski klub Sutjeska, ali i drugi crnogorski klubovi kada to situacija nalaže, pogotovo zbog loše razvijene sportske infrastrukture u većini crnogroskih gradova.</s><s>Temelji gradskog stadiona "Kraj Bistrice" udareni su 1955. godine.</s><s>Stadion je izgrađen po projektu čuvenog jugoslovenskog arhitekte Koste Popovića.</s><s>Prvi meč na novom igralištu pokraj rijeke Bistrice odigrali su domaća Sutjeska i podgorička Mladost (nekadašnji Titograd), a koja je završena pobjedom domaće ekipe.</s><s>Od tog trenutka pa sve do danas, gotovo sve velike fudbalske utakmice, ali i brojne manifestacije poput maratona, defilea, koncerata, održavane su na ovom stadionu.</s><s>1964. godine fk Sutjeska prvi put ulazi u Prvu saveznu ligu SFRJ i na taj način na ovom stadionu ugošćava sportske velikane tadašnje Jugoslavije poput Crvene Zvezde, Partizana, Dinama, Hajduka i dr. Godinama igrajući takvu ligu, Sutjeska je izrasla u nezaobilazno ime kada je u pitanju jugoslovenski fudbal, a u Crnoj Gori se i dan danas smatra jednom od najuspješnijih, najstarijih i najvećih sportskih institucija.</s><s>Krajem sedamdesetih godina na stadionu je podignuta i prva natkrivena tribina, a u tom periodu interesovanje za utakmice fk Sutjeske je bilo enormno veliko, tako da je derbi mečeve pratilo i do 19000 gledalaca, koliko je zabilježeno na prvoligaškom meču protiv beogradske Crvene Zvezde u sezoni 1971/72 godine.</s><s>Raspadom SFRJ interesovanje za fudbal u gotovo cijeloj bivšoj državi značajno opada.</s><s>Tako je bilo i u Nikšiću, gje je došlo i do reorganizacije domaćeg fudbalskog kluba.</s><s>Formiranjem Savezne republike Jugoslavije (SRJ) formirana je i nova liga, koju su činili srpski i crnogorski klubovi.</s><s>Sutjeska je u tom periodu bila stabilan prvoligaš, a nakon zapaženih uspjeha 2003. godine nakon utakmice sa Radničkim iz Niša, krenuli su radovi na obnovi sportskog kompleksa.</s><s>Izgradjena je nova istočna tribina, a broj gledalaca se značajno povećava, gdje derbi susrete prati i do 10000 gledalaca.</s><s>Stadion u tom trenutku ima kapacitet od blizu 11000 mjesta.</s><s>Te sezone Sutjeska je prvi put u istoriji stekla pravo da međunarodne fudbalske utakmice igra na svom stadionu.</s><s>Nakon formiranja crnogorske lige 2006. godine, Sutjeska zapada u neugodnu finansijsku situaciju, koja se ponavlja čak nekolike sezone, pri čemu posjeta na gradskom stadionu enormno opada, sve do 2013. godine kada Sutjeska organizaciono i igrački osnažena postaje šampion Crne Gore.</s><s>I narednih sezona, izuzetno lošu statistiku posjete na crnogorskim terenima, "izvlači" Sutjeska, koja u tom trenutku igra na jednom od dva stadiona u Crnoj Gori koji imaju licencu za odigravanje medjunarodnih utakmica.</s><s>2011. godine oko sportskog stadiona izgradjen je prostrani parking prostor za automobile i autobuse, a 2015. godine na Sutjeskin 95 rodjendan stadion "Kraj Bistrice" dobija reflektorsko osvjetljenje jačine 1400 luksa i mogućnost igranja utakmica u noćnim terminima.</s><s>Međutim, ono što se nije promjenilo od prvog dana je kvalitet prirodne trave, koja je i u onoj velikoj Jugoslaviji smatrana za najbolju.</s><s>Stadion "Kraj Bistrice" danas je nezvanični stadion mladih selekcija reprezentacije Crne Gore.</s>

<s>Danas 
Gradski stadion “Kraj Bistrice”, nalazi se u Dragovoj Luci, gradskom predgrađu, kapaciteta je 10,800 gledalaca, sa dvije tribine, istocnom i zapadnom, kao i stvorenim prostorom za dogradnju južne i sjeverne tribine.</s><s>Cjelokupan kompleks je sa sjedištima za gledaoce, travnata podloga je isključivo prirodna, jedna je od najkvalitetnijih u regionu (najkvalitetnija u SFRJ), a okružena je atletskom stazom.</s><s>Stadion je osposobljen za odigravanje utakmica i u noćnom terminu zahvaljujući reflektorskom osvjetljenju jačine 1400 luksa.</s><s>Prsten oko objekta čini savremeni prostrani parking prostor za automobile i autobuse.</s><s>U sklopu sportskog kompleksa je i moderan trening teren sa sintetičkom podlogom i mini prostorom za gledalište.</s><s>Jedan je od tri stadiona u Crnoj Gori koji posjeduje licencu za odigravanje međunarodnih utakmica pod okriljem UEFE.</s>

<s>Povezano 
 Spisak fudbalskih stadiona u Crnoj Gori</s>

<s>Kraj Bistrice
Opština Nikšić</s>

